HeTree/MevakerConcSen huggingface dataset:
מנכ"לית משרד החינוך מסרה למשרד מבקר המדינה בספטמבר 2012 כי הנוהל הוא אחיד ומחייב את כל הגורמים הרלוונטיים במשרד - מנהלי המחוזות, המפקחים ומנהלי יחידות כא"ב במחוזות, וכי הוא מיושם במגזר הערבי במחוזות צפון, חיפה ומרכז, מאחר שבמחוזות אלה הביקוש למשרות הוראה עולה בהרבה על ההיצע.
בתשובת משרד החינוך למשרד מבקר המדינה מפברואר 2013 הוא מסר כי החל משנת הלימודים התשע"ד ( 2013 -2014 ) יפעלו כל המחוזות על פי נוהל מועמדים.
בנוהל מועמדים צוין כי הוא "מהווה כלי המסייע לחברי ועדת השיבוצים בהחלטתם בשיבוץ, העברה והשלמת משרה של עובדי הוראה בצורה אחידה, שוויונית והוגנת ככל הניתן".
בנוהל אגף כא"ב לשנת התשע"ב נקבע הרכבה של ועדת השיבוצים.
לקראת שנת הלימודים התשע"ג הפיץ אגף כא"ב נוהל מעודכן, ובו נקבע כי בכל מחוז תמונה ועדת שיבוצים שתפקידה לדון בהשמת עו"ה ולהחליט בדבר שיבוצם במוסדות החינוך.
ובכלל זה במוסדות החינוך במגזר הבדואינושא השמת כוח אדם בהוראה במוסדות החינוך הדרוזי לא נכלל בבדיקה זו של משרד מבקר המדינה.
38 נוהל השיבוץ לשנת הלימודים התשע"ב "העברות, שיבוצים והשלמות משרה לקראת תשע"ב 2011 -2012 ", מפברואר 2011 .
39 "מדריך ונוהל עבודה למערכת 'ניהול מועמדים' במגזר הערבי", מרץ 2011.
השמת עו"ה במוסדות החינוך הערביהרשמי לקראת שנת הלימודים התשע"ב 1.
הנתונים על עו"ה מנוהלים במערכת הממוחשבת "משכית", שבה יש תת - מערכת לשיבוץ כלל עו"ה ("משכית שיבוץ") ותת-מערכת שבה מנוהלים נתונים על שיבוץ מועמדים לתפקידים של עו"ה במוסדות החינוך הערבי הרשמי, על העברתם ממוסד אחד למשנהו ועל הש למת משרתם ("משכית ניהול מועמדים"; להלן - מערכת ניהול מועמדים).
על פי נוהל מועמדים, תהליך השמת עו"ה במוסדות החינוך הערבי הרשמי מתחיל בהגשת מועמדות באמצעות טופס בקשה מקוון המצוי במערכת ניהול מועמדים.
בטופס זה מתבקש המועמד לציין עד חמישה יישובים שבהם הוא מעוניין לעבוד.
אם מדובר בעו"ה קבוע, עליו גם לציין בטופס מהו המספר המזערי של השעות השבועיות שברצונו לעבוד.
על פי מסמכי אגף כא"ב מינואר 2011 , בדיון שהתקיים באותו חודש שבו השתתף גם מנהל האגף לחינוך ערבי התקבלה החלטה כי כל המועמדים לעסוק בהוראה במוסדות החינוך הערבי הרשמי, בכל המחוזות, יגישו את מועמדותם באמצעות טופס הבקשה המקוון שבמערכת ניהול מועמדים.
יצוין כי את מועמדותם יכולים להגיש מי שאינם עו"ה בחינוך הרשמי; עו"ה בחינוך הרשמי במעמד שאינו קבוע; ועו"ה קבועים המבקשים לעבור ללמד במוסד אחר או להגדיל את משרתם.
שיבוץ מועמדים יכול להיעשות למשרה בשעות תקן, למשרה בשעות שאינן שעות תקן (למשל שעות לפרויקטים מיוחדים), לשנת לימודים מלאה או לחלק ממנה, למשל למילוי מקום של מורה שיצאה לחופשת לידה.
לאחר סיום ההרשמה המערכת הממוחשבת מחשבת את הניקוד למועמד, על פי הקריטריונים שנק בעו בנוהל מועמדים, ועל סמך הניקוד קובעת את דירוג המועמדים לכל משרה פנויה שהזין המחוז למערכת.
על המחוז מוטל להחליט מי מהמועמדים ישובץ במשרה הפנויה, וההחלטה מתועדת במערכת ניהול מועמדים, עוברת באופן אוטומטי ל"משכית שיבוץ", מוגדרת בה "החלטת שיבוץ" ומוגשת לאישורו של מפקח ולאישורו של נציג יחידת כא"ב במחוז.
כאמור, בשנת הלימודים התשע"ב עבדו בבתי הספר המשתייכים לחינוך הערבי הרשמי כ - 24,740 עו"ה.
לקראת פתיחתה של שנת הלימודים הוגשו 13,908 בקשות לשיבוץ, להעברה 40 ולהשלמת משרה.
בתרשים 8 מוצגים נתוני משרד החינוך בדבר שיעור עו"ה בחינוך הערבי הרשמי בשנת הלימודים התשע"ב במחוזות המשרד השונים.
40 הבקשות להעברה כוללות הן העברות ביזמת משרד החינוך, הן בקשות של עו"ה עצמם לעבור ללמד במוסד אחר.
,מדי שנה בחודשים יולי ואוגוסט, ואף לאחר מכן, במשך שנת הלימודים משבצים מחוזות משרד החינוך את עו"ה.
לשם בקרה על הליך השיבוץ בחינוך הערבי במחוזות, נדרש מטה המשרד לבדוק אם שיבוץ זה נעשה באמצעות מערכת ניהול מועמדים, כנדרש.
לשם כך עליו לקבל נתונים שוטפים משני בסיסי הנתונים במערכת "משכית" - "משכית שיבוץ" ומערכת ניהול מועמדים.
כאמור, "משכית שיבוץ" משמשת לשיבוץ עו"ה בכלל מוסדות החינוך הרשמי, ומערכת ניהול מועמדים משמשת בין היתר לניהול הנתונים הנוגעים להחלטות המחוז בדבר שיבוץ במוסדות החינוך הערבי הרשמי.
שיבוץ עו"ה בחינוך הערבי באמצעות "משכית שיבוץ" בלבד, ולא באמצעות מערכת ניהול מועמדים, משמעותו למעשה "עקיפה" של הוראות נוהל מועמדים ושיבוץ שלא על פי הוראותיו.
במצב כזה קיים חשש סביר שמועמד ששובץ באמצעות "משכית שיבוץ" בלבד לא היה זוכה לשיבוץ אילו היה מגיש מועמדות באמצעות מערכת ניהול מועמדים.
מנהל האגף לחינוך ערבי מסר באוגוסט 2012 כי יש בידיו נתונים בנוגע לעו"ה אשר שובצו באמצעות מערכת ניהול מועמדים בלבד, אולם אין בידיו נתונים על עו"ה אשר שובצו שלא באמצעות מערכת זו.
עולה אפוא כי על פי הנתונים שמצויים בידי מנהל האגף לחינוך ערבי, לא ניתן לדעת במשך תקופת השיבוץ אם ישנם עו"ה ששובצו במוסדות החינוך הערבי הרשמי באמצעות "משכית שיבוץ" בלבד - דהיינו בלי לקיים את ההליך שנקבע לשיבוץ עו"ה בנוהל מועמדים.
משמעות הדבר היא שאין בידי מנהל האגף נתונים שבאמצעותם אפשר לבקר את השיבוצים שנעשים במחוזות.
על הנהלת משרד החינוך להבטיח כי בידי מטה המשרד יהיו כלים ניהוליים מספקים לשם בקרה על הליכי השיבוץ של עו"ה במוסדות החינוך הערבי הרשמי במחוזות השונים.
בביקורת עלה כי המחוזות שבה ם יישם משרד החינוך את נוהל מועמדים שיבצו במוסדות החינוך הערבי הרשמי לקראת שנת הלימודים התשע"ב עו"ה גם שלא על פי נוהל מועמדים ונוהל אגף כא"ב לשנת התשע"ב.
בטבלה 3 מרוכזים נתונים שהתקבלו ממשרד החינוך ושעובדו לבקשת משרד מבקר המדינה, בנוגע לשיבוצם של עו"ה במעמ ד שאינו קבוע במוסדות החינוך הערבי הרשמי בשנת הלימודים התשע"ב.
הנתונים כוללים עו"ה שהגישו טופסי מועמדות כנדרש ועו"ה שלא הגישו טפסים כאלה.
מועמד ששובץ בלי שהגיש טופס מועמדות כנדרש, שובץ באמצעות "משכית שיבוץ" בלבד, דהיינו שלא על פי הקריטריונים שנקבעו בנוהל מו עמדים.
מחוזות המשרד חולקו לשתי קבוצות: מחוזות שבהם יישם המשרד, כאמור בדברי המנכ"לית לעיל, את נוהל מועמדים, ומחוזות שבהם הוא לא יישם אותו.
ששובצו שיעור המועמדים .
מחוזות שבהם יישם משרד החינוך את נוהל מועמדים .
מחוזות שבהם לא יישם משרד החינוך את נוהל מועמדים .
* שיבוץ בידי ועדת שיבוצים לשנת הלימודים התשע"ב, משמעותו שיבוץ באמצעות מערכת ניהול מועמדים.
בתרשים 9 ,מוצגים נתוני משרד החינוך שעובדו לבקשת משרד מבקר המדינה בנוגע למספר עו"ה במעמד שאינו קבוע ששובצו לקראת שנת הלימודים התשע"ב במוסדות החינוך הערבי הרשמי במחוזות שבהם יישם משרד החינוך את נוהל מועמדים.
כל מחוז מוצג על פי "גודלו", דהיינו חלקו בסך כל השיבוצים של עו"ה אלה.
41 הנתונים המוצגים בטבלה אינם כוללים כמה קבוצות של עובדים שנכללו בנתוני משרד החינוך: עו"ה שהועסקו כממלאי מקום בשנת הלימודים התשע"א; עו"ה שעסקו בייעוץ חינוכי או בתפקידי הדרכה; עו"ה במקצועות אמנות, מוזיקה וחינוך גופני; עובדים פארא-רפואיים; ועו"ה במרכזי מחוננים.
משרד החינוך 1021 1022 דוח שנתי63ג .
מהטבלה ומהתרשים עולה כי בשלושת המחוזות שבהם יישם משרד החינוך את נוהל מועמדים שובצו עשרות אחוזים מעו"ה במעמד שאינו קבוע, הן כאלה שהגישו מועמדות כנדרש בנוהל מועמדים והן כאלה שלא הגישו מועמדות, שלא בידי ועדת השיבוצים , אף שהדבר נדרש על ידי משרד החינוך; רבע מהשיבוצים במחוז מרכז וכעשירית מהשיבוצים במחוז חיפה נעשו בלי שהמועמדים אף הגישו טופסי מועמדות.
בתשובת משרד החינוך מנובמבר 2012 למשרד מבקר המדינה הובאה גם תגובתו של מחוז דרום, ולפיה המחוז עדיין לא משבץ עו"ה באמצעות מער כת ניהול מועמדים, אך פיתח טופס מקוון שבאמצעותו התבקשו עו"ה להגיש את מועמדותם לעבודה במוסדות החינוך הערבי הרשמי.
לדברי המחוז, הטופס המקוון הקל בעיקר על מועמדים שמתגוררים בצפון הארץ להגיש את מועמדותם, ומסד הנתונים שנבנה על פי הטפסים המקוונים אפשר לו לנתב את המורים על פי צורכיהם של מוסדות החינוך.
המחוז הוסיף כי יצטרף למערכת ניהול מועמדים לקראת שנת הלימודים התשע"ד.
נוכח הדברים שמסר מחוז דרום, על משרד החינוך לשקול ליישם את נוהל מועמדים גם במחוזות שבהם עודף הביקוש לעסוק בהוראה אינו גדול.
בתשובת משרד החינוך מנובמבר 2012 נאמר כי מרבית ההחלטות על שיבוצים של עו"ה בחינוך הערבי הרשמי התקבלו בידי ועדת השיבוצים; לטענתו, יש לוועדת השיבוצים אפשרות לאשר דוח שיבוצים ידני; ודוח זה מאושר בידי יו"ר ועדת השיבוצים.
בתשובה של מחוז מרכז מדצמבר 2012 צוין כי עו"ה שהגישו מועמדות וששובצו שלא בידי ועדת השיבוצים, שובצו לפי הניקוד שניתן להם ובאישור יחידת כא"ב במחוז.
מחוז מרכז ציין כי בשנת הלימודים התשע"ג בוצעו ההעברות והשיבוצים בידי ועדת השיבוצים.
משרד מבקר המדינה מעיר למשרד החינוך כי עליו לוודא שלא יבוצע שיבוץ ידני של עו"ה, מאחר שהדבר פו רץ למעשה את שיטת השיבוץ שקבע משרד החינוך.
שיטת השיבוץ במוסדות החינוך הערבי הרשמי שקבע משרד החינוך נועדה להבטיח כי שיבוץ עו"ה בהם יהיה הוגן ושוויוני.
חשיבות ההקפדה על עקרונות אלו מתעצמת מכיוון שהביקוש למשרות הוראה בחינוך הערבי גדול במידה ניכרת מההיצע.
נמצא כי המחוזות שבהם יישם המשרד את נוהל מועמדים לקראת שנת הלימודים התשע"ב הקפידו על מילוי הוראות משרד החינוך רק בשיבוצם של חלק מהמועמדים - ובכך נפגע עקרון השוויון בשיבוץ עו"ה במוסדות החינוך הערבי הרשמי.
על מנהלי המחוזות לוודא כי המפקחים, מנהלי בתי הספר ויחידות כא"ב במחוז ימלאו אחר הוראות משרד החינוך בנוגע לשיבוץ עו"ה בחינוך הערבי.
כמו כן, על משרד החינוך, ובעיקר על אגף כא"ב והאגף לחינוך ערבי, לבקר את תהליך השיבוץ - מהגשת המועמדות ועד לסיום השיבוץ של המועמדים.
הטיפול בהגשת המועמדות .
על עו"ה המגיש טופס מועמדות לעבודה במוסדות החינוך הערבי הרשמי לציין בטופס עד חמישה יישובים שבהם הוא מבקש לעבוד.
בעת הגשת המועמדות לא ידוע בוודאות מהו מספר המשרות 1024 דוח שנתי63ג .
שיתפנו במוסדות החינוך ביישובים המבוקשים, וממילא לא ניתן לדעת מהם סיכוייו של המועמד להתקבל לעבודה בהם.
רק כעבור כמה חודשי ם ממועד הגשת המועמדות מגבש המחוז את צורכי מוסדות החינוך, ואז ניתן לקבוע, באמצעות מערכת ניהול מועמדים, אילו מועמדים מתאימים למשרות הפנויות.
על פי נוהל מועמדים, המועד האחרון להגשת המועמדות לעבודה במוסדות החינוך הערבי הרשמי לקראת שנת הלימודים התשע"ב היה סוף מרץ 2011 .
המועד האחרון להגשת המועמדות הוא המועד הקובע לחישוב הניקוד, ושינוי בנתונים האישיים לאחריו לא ישנה את הניקוד שנקבע.
לקראת שנת הלימודים התשע"ג נקבע כי המועד האחרון להגשת המועמדות יהיה אמצע מרץ 2012 , ובאפריל 2012 הדגיש מנהל אגף כא"ב לפני מנהלי המחוזו ת כי אין להזין למערכת הממוחשבת טופסי מועמדות חדשים.
למועד האחרון להגשת המועמדות שקבע משרד החינוך בנוהל מועמדים יש חשיבות בשמירה על הליך מיון הוגן ושוויוני, בייחוד משום שהמשרד קבע כאמור שיטת שיבוץ ייחודית למוסדות החינוך הערבי הרשמי בעקבות טענות שהועלו בדבר העדפה לא עניינית המתקיימת בשיבוץ עו"ה במוסדות אלה.
בנוהל מועמדים לשנת התשע"ב נקבע כי לאחר המועד האחרון להגשת המועמדות לא יהיה אפשר לשנות פרטים בטופס.
בנוהל אגף כא"ב לשנת התשע"ב נקבע כי הנתונים הקובעים לצורך הניקוד הם הנתונים בעת הגשת המועמדות.
נוהל זה אפשר לנציגי אגף כא"ב במחוזות לעדכן את פרטי המועמד, כמו הוותק שלו בהוראה, פרטי הדירוג שלו והסמכתו ודרכי ההתקשרות עמו.
בנוהל נקבע כי כל העדכונים שיבוצעו לאחר סוף מאי 2011 לא ייכללו בחישוב הניקוד.
יצוין כי לקראת שנת הלימודים התשע"ג נקבע בנוהל אגף כא"ב לשנה זו כי המערכת הממוחשבת תאפשר להזין טופס מועמדות חדש במקרים חריגים, באמצעות הרשאה שניתנה לכך לעובדת מסוימת במטה אגף כא"ב.
שינויים ברשימת היישובים המבוקשים שבטופסי המועמדות, וכן שינויים בהיקף שעות העבודה, יכולים לשנות את מקומו של המועמד בתור, ובכך לפגוע בהגינות ההליך התחרותי.
מנתוני משרד החינוך על הרשאות לעובדים במערכת ניהול מועמדים עולה כי המשרד נתן הרשאה ל -126 נציגים של יחידות כא"ב במחוזות לעשות שינויים כאלה בטופסי הבקשות (ראו להלן טבלה 4 .
מתלונה שהגישה מורה א' המלמדת במוסד חינוכי במגזר הערבי לנציבות תלונות הציבור במשרד מבקר המדינה בספטמבר 2011 , עולה כי היא מתגוררת ביישוב במחוז חיפה, וכי עבדה בשנת הלימודים התשע"א בבית ספר במחוז דרום.
לקראת שנת הלימודים התשע"ב ביקשה המורה לעבור ללמד בבית ספר במחוז חיפה, ולשם כך הגישה בקשה באמצעות מערכת ניהול מועמדים.
11 הודיע לה מחוז חיפה כי בקשתה התקבלה, וכי היא שובצה בבית הספר שביישוב א' לעבודה בהיקף של 10 שעות בשבוע.
ואולם כעבור כעשרה ימים, לאחר תחילת שנת הלימודים, ביטל משרד החינוך את השיבוץ.
בירור של נציבות תלונות הציבור מצא את התלונה מוצדקת.
התברר כי לאחר שהודיע המחוז למורה א' על שיבוצה, עשתה נציגת יחידת כא"ב במחוז ב- 29.
11 שינוי ברשימת היישובים המבוקשים בטופס המועמדות של מורה ב'.
לאחר השינוי נכלל ברשימה גם יישוב א', דבר שאיפשר את שיבוצה של מורה ב' בבית הספר שביישוב זה.
בנוגע לשינויים שנעשו בטופסי המועמדים לאחר המועד האחרון שנקבע להגשת המועמדות מסרה מנהלת המינהל לתקשוב ולמערכות מידע במשרד החינוך בספטמבר 2012 , כי כל שינוישמבוצע בין המועד האחרון שנקבע להגשת המועמדות ובין מועד חישוב הניקוד (תחילת יוני 2012,) מוחק את הנתון הקודם לדבריה, על פי נתוני המערכת הממוחשבת ניתן לדעת אם בוצע שינוי, אך לא את משרד החינוך 1025 .
מהותו, וכי לאחר מועד חישוב הניקוד, ניתן לדעת אם השינוי בניקוד נובע משינוי ברשימת היישובים המבוקשים.
נמצא כי ל- 1,309 מועמדים להוראה במוסדות החינוך הערבי הרשמי לקראת שנת הלימודים התשע"ב ניתן ניקוד נוסף או נגרע ניקוד בשל "קריטריון חריג" (ראו להלן), זאת לאחר המועד לסיום העדכונים שנקבע בנוהל אגף כא"ב לשנת התשע"ב - סוף מאי 2011 .
השינוי בנוגע ל-277 %(21 ) מהמועמדים נעשה אחרי מועד קביעת הניקוד הסופי, בסוף יולי 2011 .
, ואף במשך תקופת השיבוץ ככלל, משרד החינוך אינו מתיר לעשות שינויים בטופסי המועמדות לאחר המועד האחרון להגשתם.
ממצאי הביקורת מלמדים כי ליותר מ -100 עובדים במחוזות המשרד הייתה הרשאה לבצע שינויים כאלה, לרבות שינויים ברשימת היישובים המבוקשים.
כן הועלה כי במאות מקרים עודכנו נתוני המועמדים ועקב כך שונה הניקוד שניתן להם לאחר המועד הסופי לחישוב הניקוד ואף במשך תקופת השיבוץ.
בתשובתו הסביר משרד החינוך כי "הקריטריון החריג הינו אמצעי להענקת ניקוד למועמדים בהתאם לנתונים האישיים העדכניים שלא באו לידי ביטוי בעת הגשת הבקשה.
המחוזות נתבקשו לעדכן את הנתונים הבסיסיים של המועמדים בשל העובדה שחלק מהנתונים שקיימים במערכת דורשים תיקון.
מועמדים רבים טענו שהניקוד שנקבע להם אינו מדויק, למשל: כי ותקם הקודם במשרד לא נלקח בחשבון.
המחוז אמור לבצע בדיקה, ובהתאם לכך אם מצא שהטענות נכונות, עליו להגיב ולתקן בהתאם".
עוד עולה מתשובת המשרד כי משנת הלימודים התשע"ג לא ניתנה אפשרות לנציגי יחידות כא"ב במחוזות לשנות את רשימת היישובים המבוקשים.
בעקבות תשובה זו פנה משרד מבקר המדינה למשרד החינוך בנובמבר 2012 (לאחר שכבר החלה שנת הלימודים התשע"ג) בבקשה לקבל נתונים מעודכנים על ההרשאות שניתנו לנציגי יחידות כא"ב במחוזות.
מהנתונים שמסר משרד החינוך עולה כי לא חל שינוי בהרשאות שניתנו לנציגי יחידות כא"ב במחוזות, לעומת ההרשאות שניתנו להם בשנת הלימודים התשע"ב, וכי עדיין יש להם אפשרות לשנות את רשימת היישובים המבוקשים.
על מינהל כא"ב והאגף לחינוך ערבי לוודא שייעשו השינויים הנדר שים במערכת ניהול מועמדים כדי שיהיה אפשר לבקר באופן מלא את השינויים הנעשים בטופסי המועמדים.
כמו כן, מאחר ששינוי בטופס הבקשה עלול לפגוע ביכולת לקיים בחירה ושיבוץ שוויוניים, על משרד החינוך לשקול לצמצם עד למספר המזערי הנדרש את מספר עובדי המשרד אשר רשאים לעשות בטפסים שינויים בעלי משמעות, למשל לשנות את רשימת היישובים המבוקשים.
על המשרד להקפיד על עדכון פרטי המועמדים וקביעת הניקוד הסופי מבעוד מועד, כדי שלא תיפגע הגינותו של הליך השיבוץ.
קביעת הניקוד למועמדים .
נוסף על הניקוד המבוסס על קריטריונים אישיים וקריטריונים "מנבאי איכות הוראה", כאמור לעיל, נקבע בנוהל מועמדים סדר קדימויות בשיבוץ עו"ה במוסדות החינוך הערבי הרשמי.
סדר הקדימויות בא לידי ביטוי ב"מקדם ניקוד" שמתווסף משרד החינוך 1027 .
לניקוד כך: עו"ה קבוע המועבר ביזמת המחוז ממוסד למוסד מקבל את העדיפות העליונה בשיבוץ ואת מקדם הניקוד הג בוה ביותר - 8,000 נקודות; עו"ה קבוע המבקש להשלים את משרתו מקבל עדיפות שנייה בשיבוץ ומקדם ניקוד של 1028 דוח שנתי63ג .
7,000 נקודות; עו"ה קבוע שפוטר בשל סגירת המוסד שלימד בו מקבל מקדם ניקוד של 6,000 נקודות; עו"ה קבוע המבקש לעבור ממוסד אחד לאחר מקבל מקדם ניקוד של 5,000 נקודות; עו"ה שסיים את תקופת הניסיון בהוראה ושאין עליו חוות דעת שלילית מקבל מקדם ניקוד של 4,000 נקודות; וכל שאר המועמדים מקבלים מקדם ניקוד של 2,000 נקודות.
לפי נוהל מועמדים, הקריטריונים האלה מחייבים את כל המחוזות.
על פי מסמכי משרד החינוך, לנציגי יחידות כא"ב במטה ובמחוזות ניתנו הרשאות במערכת ניהול מועמדים לשנות בשל "קריטריון חריג" את הניקוד הניתן למועמד.
יצוין כי האפשרות לשנות ניקוד בשל "קריטריון חריג" לא עוגנה בנוהלי המשרד - לא בנוהל מועמדים ולא בנוהלי אגף כא"ב.
ל- 1,309 מועמדים להוראה במוסדות החינוך הערבי הרשמי לק ראת שנת הלימודים התשע"ב ניתן כאמור ניקוד נוסף או נגרע ניקוד בשל קריטריון חריג.
במערכת ניהול מועמדים אף נכללה רשימה של קריטריונים חריגים, למשל "ותק בגין שעות בודדות", "עבודה קודמת במשרד" ו"דרגה עתידית".
התברר כי בהעדר כללים לקביעת הניקוד שיש לתת בשל קריטריון חריג, נתן כל מחוז בשל אותו קריטריון חריג ניקוד שונה, ולעתים ניתן לשני מועמדים באותו מחוז ניקוד שונה, אף שהיה מדובר באותו קריטריון חריג.
על פי נוהל מועמדים, המועמד להיות עו"ה במוסד בחינוך הערבי רשאי להיבחן בבקיאות בשפה הערבית ולקבל ניקוד אם קיבל ציון "עובר" וניקוד גבוה יותר אם קיבל ציון גבוה - זאת עד לניקוד מרבי של 15 נקודות.
נמצא כי בשל הקריטריון החריג "תיקון מבחן בערבית" נתן מחוז מרכז למועמד 8,000 ,נקודות וכי מחוז צפון נתן בשל אותו קריטריון 5,000 נקודות למועמד אחד ו- 1,000 נקודות למועמד אחר.
בשל הקריטריון החריג "עבודה קודמת במשרד" נתן מחוז מרכז לשלוש מועמדות 2,000 נקודות ולמועמדת אחרת 4,000 נקודות.
בשל הקריטריון החריג "דרגה עתידית" ניתנו במחוז צפון למועמד אחד 1,000 נקודות ולמועמד אחר 5,000 נקודות; במחוז חיפה ניתנו למועמד בשל קריטריון זה שתי נקודות בלבד.
קביעת הניקוד על פי "קריטריונים חריגים" שלא עוגנו באופן רשמי ושלא נכללו ב קריטריונים לניקוד שקבע משרד החינוך, מערערת את שיטת השיבוץ של עו"ה במוסדות החינוך הערבי הרשמי ועלולה להביא לקבלת החלטות באופן שאינו הוגן ושוויוני.
על סמנכ"ל כא"ב לווד א כי מערכת ניהול מועמדים תפעל על פי נוהל מועמדים, וכי הניקוד יינתן רק לפי הקריטריונים שנקבעו בו.
ניהול הרשאות לעובדים במערכת ניהול מועמדים .
על פי מסמכי משרד החינוך, שיטת השיבוץ הייחודית של עו"ה במוסדות החינוך הערבי הרשמי נקבעה כאמור בשל עודף הביקוש לעסוק בהוראה בהם לעומת ההיצע המוגבל של המשרות הפנויות, וכן בשל טענות שהועלו בדבר העדפה לא משרד החינוך 1029 .
עניינית המתקיימת בשיבוץ עו"ה במוסדות אלה.
הניקוד לכל מועמד, וממילא גם הסיכוי שלו להיות משובץ, נקבעים על פי הנתונים שלו.
לשם שמירה על פרטיות המועמדים וכדי למנוע ככל שניתן מעורבות פסולה בנתונים ובניקוד שנקבע על 1030 דוח שנתי63ג .
פיהם, יש לייחד תשומת לב רבה לשמירה קפדנית על חשאיותם ולחשוף אותם רק למי שנדרש להם במסגרת תפקידו.
על פי נוהל מסגרת לאבטחת מידע42 , "עזיבת עובד (כולל עובד המועסק ע"י חברת כוח אדם) או העברתו לתפקיד אחר, תועבר מיידית לידיעת מנהל היישום, וזה יבטל את הרשאות הגישה של העובד.
אחריות הדיווח חלה על הממונה הישיר ו/או מנהל יחידת משאבי אנוש בארגון".
בבדיקה עלה כי ברשימת הרשאים לצפות בנתונים המצויים במערכת ניהול מועמדים או לשנותם נכללים 665 עובדים: זהותם של464 (70% ) מהם הייתה ידועה לאגף א' משאבי אנוש של משרד החינוך, ולכן ניתן לדעת באיזו יחידה הם עובדים; זהותם של 128 (19% ;) מהם לא הייתה ידועה40 (6% ) מהם פרשו זה כבר מעבודתם במשרד; ובנוגע ל-33 (5% ) מהם, צוין בנתונים שמסר המשרד כי מדובר ב"מועסקים חיצוניים".
במערכת "משכית שיבוץ" נתן המשרד הרשאות ל - 375 .
עובדים יוצא אפוא כי אף שמערכת ניהול מועמדים עוסקת במספר קטן של עו"ה לעומת מערכת "משכית שיבוץ" (עו"ה בחינוך הערבי הם כ-23% מעו"ה בכלל החינוך הרשמי), מספר בעלי ההרשאות שבה גדול פי 1.
8 ממספר בעלי ההרשאות במערכת "משכית שיבוץ".
על משרד החינוך לבדוק בהקדם, מדי פעם בפעם, בנוגע לכל בעל הרשאה במערכת ניהול מועמדים אם ההרשאה שניתנה לו אכן נדרשת, ובמידת הצורך לבטל הרשאות שאין בהן צורך.
בנוהל מסגרת לאבטחת מידע נקבע כי "כל אחד ממשתמשי המערכת, ללא יוצא מן הכלל, יוגדר באופן אישי ותקבענה לו הרשאות הבלעדיות לו", וכי "הרשאה איננה רק אפשרות הגישה למערכת מסוימת, אלא גם הגדרה מדויקת של הפעילות שרשאי המשתמש לבצע".
ניתוח נתוני משרד החינוך בנוגע לבעלי ההרשאות במערכת ניהול מועמדים שזוהו כאמור על פי היחידה שהם עובדים בה או על פי מחוזות (כמפורט בטבלה 4 ,)להלן העלה כי חלק מההרשאות ניתנו לעובדים ביחידות במשרד שעל פי הגדרתן העובדים בהן אינם עוסקים בשיבוץ עו"ה במוסדות החינוך הערבי הרשמי, למשל לשלושה עובדים במינהל החינוך הדתי, לעובד באגף בכיר למוסדות תורניים ולעובד ברשות הארצית למדידה ולהערכה בחינוך, שהיא יחידת סמך של משרד החינוך.
:ההרשאות למערכת ניהול מועמדים ניתנו לארבע קבוצות של עובדים מפקחים, נציגי יחידות כא"ב במטה ובמחוזות, חלק מן החברים בוועדת השיבוצים ועובדים באגף לחינוך ערבי.
לכל אחת מהקבוצות הגדיר משרד החינוך את ההרשאות, למשל לבעלי ההרשאות באגף לחינוך ערבי ניתנו הרשאות לצפייה בפרטי המועמדים, בניקוד שניתן להם, במקומם בתור ובהחלטות של ועדת .
42 האגף הבכיר לביקורת המדינה במשרד ראש הממשלה פרסם בספטמבר 2005 נוהל מסגרת לאבטחת מידע, שבו 38 נהלים לאבטחת מידע במשרדי הממשלה.
לפי נוהל זה, על תחום אבטחת המידע בגוף הציבורי יהיה מופקד "הממונה על אבטחת מידע", שבאחריותו לבקר את הפעילויות הממוחשבות באותו גוף ולוודא כי הוא עומד בדרישות אבטחת המידע שמקורן בחוקים, בתקנות ובנהלים.
נוהל המסגרת אינו חל על משרד החינוך, ואולם יש בו כדי ללמד על התשתית הדרושה בגופים הציבוריים לאבטחת המידע ולשמירה על הפרטיות.
בטבלה4 מוצגים נתוני המשרד בנוגע לחלוקת בעלי ההרשאות בין מחוזותיו: 1032 דוח שנתי63ג .
בוועדת השיבוצים נציגי .
יחידות כא"ב מפקחים המחוז .
60 2 22 36 ירושלים ומנח"י43 .
415 20 126 269 סה"כ (א) על פי נתוני משרד החינוך, ניתנו למפקחים הרשאות במערכת ניהול מועמדים לנהל משרות44, לצפות בפרטים האישיים של המועמדים, לרבות בפרטים המצוינים בטופס המועמדות שלהם, וכן לצפות בדוחות שהופקו באמצעות המערכת (למעט נתונים על ניקוד).
הבדיקה העלתה כי חלק מהמפקחים בעלי ההרשאות אינם עוסקים כלל, על פי תיאור תפקידם, בהשמת עו"ה בחינוך הערבי.
לדוגמה, 11 מפקחים כאלה במחוזות ירושלים, מנח "י, מרכז וחיפה הוגדרו מפקחים בחינוך הממלכתי-דתי.
משרד החינוך נתן אפוא הרשאות למפקחים לצפות בנתונים ולנהל משרות במערכת ניהול מועמדים גם במחוזות שבהם לא יישם את נוהל מועמדים; הנתונים האמורים מעלים חשש כי הוא נתן הרשאות בלי שבחן בנוגע לכל מפקח בעל הרשאה, האם הרשאתו אכן נדרשת.
מתן הרשאות למפקחים שאינם אחראים למוסדות בחינוך הערבי מביאה לחשיפה של נתוני המועמדים שלא לצורך, והדבר עלול לפגוע ביכולת לקיים הליך שיבוץ תקין ומבוקר, וכן לפגוע בפרטיותם של המועמדים.
(ב) לנציגי יחידות כא"ב במטה ובמחוזות נתן משרד החינוך הרשאות במערכת ניהול מועמדים לעדכן את טופסי המועמדים, לחשב מחדש על פי העדכון את הניקוד שניתן להם ולשנות ניקוד זה בגין קריטריונים חריגים.
כאמור, ל-126 נציגי יחידות כא"ב במחוזות (כמפורט בטבלה 4 ) נתן משרד החינוך הרשאות לעשות שינויים בטופסי הבקשות, לרבות ברשימת היישובים ובהיקף שעות העבודה.
משרד מבקר המדינה מעיר למשרד החינוך כי ההרשאות שנתן לנציגי יחידות כא"ב אינן מוגבלות, וכתוצאה מכך הוא מאפשר להם לעשות שינויים ברשימת היישובים ובשעות העבודה המבוקשות של המועמד.
למחוז ירושלים ולמנח"י יחידה משותפת לניהול כוח אדם בהוראה 44 על פי נוהל אגף כא"ב לקראת שנת הלימודים התשע"ג מאפריל 2012 , נדרשים המפקחים להזין במערכת ניהול מועמדים במסגרת ניהול המשרות את דרישותיהם של מוסדות החינוך לעו"ה.
)(ג לחלק מחברי ועדות השיבוצים במחוזות משרד החינוך נתן המשרד הרשאות להזין במערכת ניהול מועמדים החלטות על שיבוץ מועמדים או על דחיית בקשתם לשיבוץ, לנהל משרות ולצפות 1034 דוח שנתי63ג .
בנתונים המצויים במערכת.
על פי טבלה 4 , ניתנו הרשאות ל-20 חברים בוועדות השיבוצים, מהם 12 .
המשתייכים למחוז מרכז נמצא כי למפקח על החינוך הערבי באחד מהמחוזות נתן משרד החינוך שתי הרשאות: הרשאת ועדת שיבוצים במערכת ניהול מועמדים והרשאת מאשר חריגים במערכת "משכית שיבוץ".
ההרשאות האלה מאפשרות לו להחליט אם לשבץ את המועמד להוראה בחינוך הערבי; לאשר את השיבוץ; ואם השיבוץ נעשה בחריגה מנוהלי משרד החינוך - לאשר אותו באמצעות אישור חריג.
המפקח השיב בדצמבר 2012 כי ההרשאה היא חוקית, וכי לא נעשה בה שימוש הסותר את כללי ההעברות והשיבוצים.
המפקח הוסיף כי אישורים חריגים נידונים בוועדת חריגים, וכל מקרה נידון לגופו של עניין.
משרד מבקר המדינה מעיר כי ככלל, מרחב הרשאות כגון אל ו שניתנו למפקח ומהותן מעורר קושי ממשי לקיים בקרה אפקטיבית על ההחלטות שמתקבלות בנושא זה, שכן קיימת האפשרות שהגורם שאישר שיבוץ באופן חריג, הוא זה שהחליט עוד קודם לכן על השיבוץ ואישר אותו.
על סמנכ"ל כא"ב ועל מנהלי המחוזות לוודא כי תיעשה בדיקה אם ההרשאה שניתנה במערכת ניהול מועמדים לכל אחד מבעלי ההרשאה אכן נדרשת, וכי ייעשו, לפי תוצאות הבדיקה, השינויים הדרושים בהרשאות.
כמו כן, יש לוודא כי רשימת בעלי ההרשאות תיבדק פעם בשנה לפחות, על מנת שייערכו בה העדכונים הדרושים.
 יישום שיטת השיבוץ של עו"ה במוסדות החינוך הער בי הרשמי שהנהיג משרד החינוך הוא בבחינת פעולה חיונית הכרוכה במאמץ של המשרד להתמודד עם מציאות מורכבת של עודף ביקוש גדול ביותר לעסוק בהוראה, לעומת היצע המשרות הקיים.
ביישומה של שיטה זו התגלו ליקויים, ושיבוצים רבים נעשו שלא על פי הכללים שנקבעו בה; עקב כך השיג המשרד את מטרותיו בעניין זה במידה חלקית בלבד.
על מינהל כא"ב והאגף לחינוך ערבי לעשות את הפעולות הדרושות לשם תיקון הליקויים שהועלו.
משרד החינוך מעסיק יותר מ- 100,000 עו"ה בחינוך הרשמי ואחראי גם לחטיבות העליונות, שבהן מועסקים עוד עשרות אלפי עו"ה.
מערכת כוח אדם זו, שהיא עמוד התווך של מערכת החינוך בישראל, היא מורכבת וסבוכה.
הדוח מצביע על כך שמשרד החינוך מנהל אותה בלי שיצר את המסגרת הניהולית הנדרשת לתכנון כוח האדם במערכת, ובלי שתהיה בידיו תשתית המידע ההכרחית לניהולו.
ממצאי הביקורת מלמדים כי במשך שנים קיים מחסור רב במידע בדבר כוח האדם בהוראה, וכי מאגרי המידע של משרד החינוך אינם מספקים את המידע הדרוש בעניין זה.
המחסור במידע פוגע פגיעה ניכרת בחיזוי הצרכים הנוגעים לכוח האדם בהוראה, בגיבוש תמונת מצב מהימנה של היקף המחסור בעו"ה במערכת החינוך או בחלקים ממנה ובבח ינת מידת ההתאמה של עו"ה בתחומי הדעת השונים לתפקידם.
על מנכ"לית משרד החינוך לגבש תכנית עבודה שבמסגרתה ייבנה מערך ניהולי ומקצועי שיעסוק בשינויים המקיפים הנדרשים בתכנון ובניהול של כוח האדם בהוראה וביצירת הכלים המתאימים לכך, גם על פי מסקנות ביקורת זו.
יישומה של תכנית כזאת מחויב כדי לטפל ביסודיות בתופעה של עו"ה המלמדים מקצוע שלא הוכשרו ללמדו; לייעל את תהליכי השיבוץ של עו"ה במוסדות החינוך הרשמי - הן בנוגע לאיתור המועמדים המתאימים ביותר ולהשמתם, הן בנוגע לקביעת לוח זמנים אשר יאפשר למוסדות החינוך להיערך כראוי לתחי לתה של שנת הלימודים; ולשבץ שיבוץ הוגן ושוויוני עו"ה במוסדות החינוך הערבי הרשמי.
תחנת המשטרה (להלן - התחנה) היא הגוף העיקרי המבצע את רוב תפקידי המשטרה המפורטים , התשל"א ]נוסח חדש [ בפקודת המשטרה - 1971 (להלן- פקודת המשטרה): מניעת עברות וגילוין, תפיסת עבריינים והעמדתם לדין, קיום הסדר הציבורי וביטחון הנפש והרכוש.
בפעילותן זו על התחנות לתת שירות לציבור ולספק פתרונות לצרכים הייחודיים של הקהילה שהן פועלות בה.
התפקוד של התחנות, טיב טיפולן בתלונות ובאירועי שטח ואופן התמודדותן עם עבריינות, פשיעה ואלימות משקפים במידה רבה את הישגי המשטרה ומשפיעים על תחושת הביטחון של הציבור.
התחנות בנויות במתכונת אחידה שבבסיסה התמחות פונקציונלית בתחומי טיפולן השונים.
בתחנה שני מערכים מקצועיים.